গত কয়েক সপ্তাহে নাথুলা এবং লাদাখে ভারত ও চিনের টহলদারি টিমের মধ্যে একাধিকবার বৈঠক হয়েছে বলেও জানিয়েছেন রাভিশ কুমার। ভারত ও চিনের মধ্যে চলা সীমান্ত সমস্যাকে অত্যন্ত স্পর্শকাতর বিষয় বলে ব্যাখ্যা করে রাভিশ কুমার জানান শান্তি সমাধান পাওয়ার লক্ষ্যে চিনের সঙ্গে ভারত আলোচনা চালিয়ে যাবে। দ্বিপাক্ষিক সম্পর্ককে মজবুত করা এবং সীমান্তে শান্তি বজায় রাখাটা অত্যন্ত জরুরি বলে মন্তব্য করেন তিনি।